
PIEGĀDES LĪGUMS
transportlīdzekļu iegāde IeM padotības iestādēm  
iepirkuma priekšmeta daļā <norāda iepirkuma priekšmeta daļu par kuru slēdz līgumu nosaukumu> 
(iepirkuma identifikācijas numurs IeM NVA 2026/27) 

Rīgā                                                                        Līguma datums ir pēdējā pievienotā droša elektroniskā paraksta laika zīmoga datums

Nodrošinājuma valsts aģentūra, vienotais reģistrācijas kods: 90009112024  (turpmāk — Pasūtītājs), tās direktora pienākumu izpildītāja Gunta Ratnieka personā, kurš rīkojas uz Ministru kabineta 2012.gada 11.decembra noteikumu Nr.839 „Nodrošinājuma valsts aģentūras nolikums”  un Iekšlietu ministrijas 2025.gada 9. jūnija rīkojuma Nr. Nr.1-4/740/25 “Par Nodrošinājuma valsts aģentūras direktora pienākumu pildīšanu un piemaksas noteikšanu” pamata,  no vienas puses, un 
<Atklātā konkursa uzvarētāja nosaukums>, vienotais reģistrācijas kods <reģistrācijas numurs > (turpmāk — Piegādātājs), tās <pilnvarotās personas amats, vārds, uzvārds> personā, kura rīkojas saskaņā ar <pilnvaras apliecinošā dokumenta nosaukums>, no otras puses, 
abi kopā un katrs atsevišķi turpmāk — Puses/Puse, 
pamatojoties uz Pasūtītāja rīkotā atklātā konkursa “Transportlīdzekļu iegāde IeM padotības iestādēm” (turpmāk – Konkurss; iepirkuma identifikācijas numurs: IeM NVA 2026/27) rezultātiem iepirkuma priekšmeta daļā <norāda iepirkuma priekšmeta daļu par kuru slēdz līgumu nosaukumu>, Piegādātāja iesniegto piedāvājumu, bez viltus, maldības un spaidiem noslēdz šādu publisku piegādes līgumu (turpmāk — Līgums).
1. LĪGUMA PRIEKŠMETS
1.1. Pasūtītājs saskaņā ar Līguma noteikumiem pērk, pieņem un apmaksā, bet Piegādātājs pārdod, piegādā un nodod Pasūtītājam tehniskai specifikācijai (Līguma 1. pielikums) atbilstošus iepirkuma priekšmeta daļā <norāda iepirkuma priekšmeta daļu par kuru slēdz līgumu nosaukumu>, <norāda transportlīdzekļa ražotāju, marku, modeli, dzinēja veidu, ražošanas gadu, vienību skaitu vārdiem> transportlīdzekļus (turpmāk – Prece; CPV klasifikators 34100000-8 (Mehāniskie transportlīdzekļi) vai 34144900-7 (Elektriskie transportlīdzekļi) <CPV kodu norāda atbilstoši iepirkuma priekšmeta daļai par kuru slēdz līgumu> ,  par finanšu piedāvājumā (Līguma 2. pielikums) norādītajām cenām.
1.2. Piegādātājs piegādā Preci ne vēlāk kā ___ (skaits vārdiem) mēnešu laikā no Līguma noslēgšanas dienas t.i., līdz 20___. gada ___.______________, uz adresi: <adresi norāda atbilstoši iepirkuma priekšmeta daļu par kuru slēdz līgumu> (turpmāk – piegādes vieta).
1.3. Īpašuma tiesības uz Preci pāriet Pasūtītājam brīdī, kad Pasūtītājs paraksta Preces nodošanas/pieņemšanas aktu (Līguma 3. pielikums).
1.4. Piegādātājs nodrošina Precei tehnisko apkopju un remonta veikšanu Preces garantijas laikā <norāda preces garantijas laiku, kas norādīts tehniskā specifikācijā atbilstoši iepirkuma priekšmeta daļu par kuru slēdz līgumu> gadi/mēneši (turpmāk – garantijas laiks) Piegādātāja norādītajos tehnisko apkopju servisa centros, atbilstoši tehniskās apkopes grafikam (Līguma 4. pielikums) <informāciju norāda saskaņā ar pretendenta piedāvājumu atbilstoši iepirkuma priekšmeta daļai par kuru slēdz līgumu >.
2. PRECES CENA, LĪGUMCENA UN NORĒĶINU KĀRTĪBA
2.1. Līgumcena, ieskaitot nodokļus (izņemot pievienotās vērtības nodokli (turpmāk – PVN) un tehnisko apkopju un remonta izmaksas), nodevas un visus citus ar Līguma izpildi saistītos izdevumus ir ___________ euro (summa vārdiem). PVN piemērot spēkā esošo Latvijas Republikas normatīvo aktu noteiktajā kārtībā un apmērā.
2.2. Līgumcenā ietilpst:
2.2.1. Preces cena, ieskaitot jebkādas papildus iekārtas un aprīkojumu, kas ir uzstādīti Precei atbilstoši Tehniskajā specifikācijā noteiktajām prasībām;
2.2.2. izmaksas par Preces reģistrāciju Latvijas valsts akciju sabiedrībā “Ceļu satiksmes drošības direkcija” (turpmāk – CSDD) uz Pasūtītāja vārdu;
2.2.3. transportēšanas izmaksas līdz Līguma 1.2. apakšpunktā norādītajai Preces piegādes vietai;
2.2.4. izmaksas, kas saistītas ar Preces pilnīgu sagatavošanu lietošanai.
2.3. Tehnisko apkopju un remonta izmaksas (Līguma 4. pielikums) Preces garantijas laikā ir __________ euro (summa vārdiem) bez PVN <norāda informāciju saskaņā ar pretendenta piedāvājumu atbilstoši iepirkuma priekšmeta daļai par kuru slēdz līgumu >.
2.4. Pasūtītājs samaksu par piegādāto Preci veic, pamatojoties uz Piegādātāja sagatavotu un abu Pušu parakstītu Preces nodošanas/pieņemšanas aktu un Piegādātāja iesniegtu attaisnojuma dokumentu 30 (trīsdesmit) dienu laikā no attaisnojuma dokumenta saņemšanas dienas Pasūtītāja grāmatvedībā, naudu pārskaitot uz Piegādātāja attaisnojuma dokumentā norādīto norēķinu kontu.
2.5. Pasūtītājs samaksu par Preces tehnisko apkopju un remonta veikšanu veic, pamatojoties uz Piegādātāja norādītā tehnisko apkopju servisa centra un Pasūtītāja parakstītu pakalpojuma nodošanas/pieņemšanas aktu un tehnisko apkopju servisa centra iesniegtu attaisnojuma dokumentu, 30 (trīsdesmit) dienu laikā no attaisnojuma dokumenta saņemšanas dienas Pasūtītāja grāmatvedībā, naudu pārskaitot uz tehnisko apkopju servisa centra attaisnojuma dokumentā norādīto norēķinu kontu.
2.6. Piegādātāja iesniegtajam attaisnojuma dokumentam ir jābūt noformētam atbilstoši Latvijas Republikas normatīvo aktu prasībām, tostarp adresētam Pasūtītājam, norādot Līguma datumu, numuru, iepirkuma identifikācijas numuru, projekta numuru. Ja attaisnojuma dokuments nav noformēts atbilstoši Latvijas Republikas normatīvo aktu prasībām vai nav adresēts īstajam adresātam, Piegādātāja pienākums ir anulēt iepriekš izrakstīto attaisnojuma dokumentu un izrakstīt jaunu. Šajā gadījumā samaksas termiņš tiek skaitīts no brīža, kad Piegādātājs ir iesniedzis Līguma noteikumiem atbilstoši noformētu attaisnojuma dokumentu.
Piegādātājs attaisnojuma dokumentu sagatavo un iesniedz Pasūtītājam kā elektronisko rēķinu (turpmāk — E-rēķins). E-rēķinam jāatbilst normatīvajiem aktiem, kas regulē elektronisko rēķinu standartus un pamatelementu specifikācijas izmantošanu: E-rēķinam piemēro specifikācijas aprites kārtību portālā Latvija.lv vai grāmatvedības bezmaksas portālā banqup.lv un Piegādātāja e-adresi, norādot: “Nodrošinājuma valsts aģentūra, e-apakšadrese: EINVOICE@90009112024.
2.7. Par samaksas dienu tiek uzskatīta diena, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Piegādātāja attaisnojuma dokumentā norādīto norēķinu kontu.
2.8. PVN tiek piemērots saskaņā ar spēkā esošo Latvijas Republikas normatīvo aktu noteiktajā kārtībā un apmērā.
2.9. Katra Puse sedz savus izdevumus par banku pakalpojumiem, kas saistīti ar naudas pārskaitījumiem.
3. PUŠU SAISTĪBAS
3.1. Pasūtītāja tiesības:
3.1.1. pārbaudīt Preces atbilstību Tehniskajā specifikācijā noteiktajām prasībām;
3.1.2. pārbaudīt Precei pievienotās dokumentācijas pilnīgumu un derīgumu, ražotāja garantijas nosacījumus;
3.1.3. ja Precei konstatēti trūkumi vai nepilnības, sagatavot Preces defektu aktu (Līguma 5. pielikums), kurā norāda konstatētos trūkumus un pieprasa tos novērst;
3.1.4. pieņemot Preci, pieaicināt neatkarīgus speciālistus un ekspertus Preces kvalitātes pārbaudei;
3.1.5. nepieņemt Preci, ja tā neatbilst Līguma noteikumiem un Tehniskajai specifikācijai;
3.1.6. saņemt tehnisko apkopju un remonta veikšanas pakalpojumu garantijas laikā.
3.2. Pasūtītāja pienākumi:
3.2.1. pieņemt kvalitatīvu, Līguma noteikumiem un Tehniskajai specifikācijai atbilstošu Preci, ja tā piegādāta saskaņā ar Līguma noteikumiem;
3.2.2. veikt maksājumus saskaņā ar Līgumā noteikto norēķinu kārtību;
3.2.3. veikt Preces garantijas tehnisko apkopi un remontu garantijas termiņa laikā Piegādātāja norādītajos tehnisko apkopju servisa centros;
3.2.4. Pasūtītājs uzņemas risku par neparedzētiem darbiem un izmaksām, ja:
3.2.4.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
3.2.4.2. neparedzētie darbi un/vai piegādes ir ierosinātas pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu;
3.2.4.3. Līgums objektīvu, no Piegādātāja gribas neatkarīgu iemeslu dēļ nav izpildāms, ja netiek veikti neparedzētie darbi.
3.3. Piegādātājam ir tiesības Līgumā noteiktajā kārtībā saņemt samaksu par Līguma noteikumiem atbilstošas Preces piegādi. 
3.4. Piegādātāja pienākumi:
3.4.1. sagatavot un organizēt Preces nodošanu Pasūtītājam; 
3.4.2. veikt un apmaksāt Preces reģistrācijas maksu CSDD; 
3.4.3. veikt un segt izmaksas par Preces pirmreizējo tehniskās apskates veikšanu CSDD;
3.4.4. apmaksāt likumos un citos normatīvajos aktos noteiktos Preces nodokļus un nodevas;
3.4.5. ja Piegādātājam piemērots kāds no Līgumā minētajiem līgumsodiem, apmaksāt to ne vēlāk kā 10 (desmit) darba dienu laikā no attaisnojuma dokumenta saņemšanas dienas;
3.4.6. iepazīstināt Pasūtītāju ar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;
3.4.7. Līguma prasībām neatbilstošas un/vai nekvalitatīvas Preces piegādes gadījumā apmainīt to pret jaunu, Līguma prasībām atbilstošu un kvalitatīvu vai novērst trūkumus Līgumā noteiktajā termiņā;
3.4.8. [bookmark: _Hlk222988306]dot garantiju un nodrošināt Pasūtītājam iespēju veikt tehniskās apkopes un garantijas remontu saskaņā ar Līguma noteikumiem; iespēju veikt pēc garantijas tehniskās apkopes <norāda adresi saskaņā ar pretendenta piedāvājumu atbilstoši iepirkuma priekšmeta daļai par kuru slēdz līgumu >.
3.4.9. nodrošināt, ka tiks pildītas garantijas saistības Precei, veicot Preces tehnisko apkopi un garantijas remontu Piegādātāja norādītajos tehnisko apkopju servisa centros;
3.4.10. izdevumus par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – neparedzēti darbi), bet kas nav iekļauti Līgumcenā, sedz Piegādātājs.
4. PRECES PIEGĀDES UN PIEŅEMŠANAS KĀRTĪBA
4.1. Piegādātājs ar saviem resursiem piegādā Pasūtītājam tehniskajai specifikācijai atbilstošu Preci, konkrētu Preces piegādes laiku un vietu saskaņojot ar Līguma 11.1.1. apakšpunktā norādīto Pasūtītāja atbildīgo personu.
4.2. Prece tiek nodota un pieņemta, Pušu pilnvarotajiem pārstāvjiem parakstot Preces nodošanas/pieņemšanas aktu. Vienlaikus Piegādātājs nodod Pasūtītājam CSDD  izsniegtu transportlīdzekļa reģistrācijas apliecību, kas apliecina transportlīdzekļa reģistrāciju uz Pasūtītāja vārda.
4.3. Kopā ar Preci Piegādātājs nodod visus ar Preci saistītos dokumentus, tajā skaitā servisa apkopes grāmatiņu, garantijas dokumentus, lietošanas rokasgrāmatu (ekspluatācijas noteikumus un apkopes noteikumus latviešu valodā), rekomendācijas Preces lietotājiem tehnisko apkopju darba veikšanai Preces lietošanas laikā un tehnisko apkopju servisu sarakstu u.tml.
4.4. Ja, pieņemot Preci, Precei tiek konstatēti defekti, netiek parakstīts Preces nodošanas/pieņemšanas akts, bet tiek sagatavots Preces defektu akts saskaņā ar Līgumam pievienoto paraugu (Līguma 5. pielikums), kurā norāda konstatētos defektus, to aprakstu, novēršanas termiņu un kārtību. Preces defektu aktu paraksta Pušu atbildīgās personas.
4.5. Ja Piegādātājs ir piegādājis nekvalitatīvu Preci vai Precei konstatēti defekti, par ko ir sagatavots Preces defektu akts, tad Piegādātāja pienākums ir Preces defektu aktā norādītajā termiņā, bet ne vēlāk kā 30 (trīsdesmit) dienu laikā no Preces defektu akta sagatavošanas dienas vai, pusēm savstarpēji vienojoties, citā termiņā apmainīt piegādāto nekvalitatīvo Preci pret jaunu un kvalitatīvu Preci vai novērst Precei konstatētos defektus par saviem finanšu līdzekļiem, un atlīdzināt šajā sakarā Pasūtītājam radušos zaudējumus, kā arī maksāt līgumsodu par termiņa nokavējumu, ja tas ir nokavēts.
4.6. Preces nodošanas/pieņemšanas aktu Pasūtītāja atbildīgās personas paraksta tikai pēc Preces defektu aktā norādīto trūkumu pilnīgas novēršanas.
4.7. Piegādātājs atbild par Preces nejaušu bojāeju vai bojājumiem līdz Preces nodošanas/pieņemšanas akta parakstīšanas brīdim.
4.8. Pēc Preces nodošanas/pieņemšanas akta parakstīšanas jautājumi par Preces kvalitāti un atbilstību tiek risināti saskaņā ar garantijas noteikumiem.
5. PRECES KVALITĀTE
5.1. Piegādātā Prece atzīstama par kvalitatīvu, ja tā atbilst Līguma noteikumiem un Latvijas Republikā spēkā esošajos normatīvajos aktos noteiktajām prasībām. 
5.2. Prece neatbilst Līguma noteikumiem, ja tai ir kāds no turpmāk minētajiem trūkumiem:
5.2.1. tā neatbilst Tehniskajā specifikācijā, normatīvajos aktos vai normatīvtehniskajos dokumentos noteiktajām prasībām, kā arī parasti izvirzāmām prasībām – tai nepiemīt īpašības un izpildījums, kāds parasti piemīt tāda paša veida precei un kādu Pasūtītājs var pamatoti gaidīt, ņemot vērā Preces raksturu un izvirzītās prasības;
5.2.2. tā nav derīga mērķiem, kādi paredzēti normatīvtehniskajos dokumentos, bet, ja tādu nav, – mērķiem, kādiem tāda paša apraksta prece parasti tiek izmantota;
5.2.3. tā nav derīga mērķiem, kuriem Pasūtītājam nepieciešama Prece; 
5.2.4. par to sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār un tāpēc Preci nav iespējams lietot paredzētajam nolūkam.

6. GARANTIJA
6.1. Garantija ir Piegādātāja apliecinājums, ka Prece ir augstas kvalitātes un garantijas laikā saglabās lietošanas īpašības, drošumu un izpildījumu atbilstoši Līgumā un tehniskajā specifikācijā noteiktajām prasībām, kā arī piegādātā Prece atbilst visu to Latvijas Republikas normatīvo aktu prasībām, kas uz to attiecas. 
6.2. Garantijas laikā Piegādātājs vai tā Līgumā norādītais pārstāvis veic Preces tehniskās apkopes un nodrošina Pasūtītājam Preces pilna servisa iespējas adresē: <norāda adresi saskaņā ar pretendenta piedāvājumu atbilstoši iepirkuma priekšmeta daļai par kuru slēdz līgumu>.
6.3. Preces garantijas laiks ir norādīts Līguma 1.4. apakšpunktā un tas stājas spēkā no Preces nodošanas/pieņemšanas akta parakstīšanas dienas. Garantija attiecas uz Preci, tās sastāvdaļām un uz Preces uzstādītajām sistēmām. 
6.4. Garantijas laikā Piegādātājs ir atbildīgs par katru Preces atklāto vai slēpto trūkumu, defektu, neatbilstību, ja tas nav radies Preces nepareizas ekspluatācijas dēļ.
6.5. Ja tiek konstatēta neatbilstība, garantijas laikā Pasūtītājs, iesniedzot rakstisku pretenziju, ir tiesīgs pieprasīt, lai Piegādātājs:
6.5.1. bez atlīdzības novērš Preces neatbilstību Līguma noteikumiem – saremontē Preci vai apmaina Preci pret tāda paša veida Preci, kas atbilst Līguma noteikumiem;
6.5.2. paraksta atcēlējlīgumu un atmaksā Pasūtītājam par Preci samaksāto naudas summu.
6.6. Līguma 6.5. apakšpunktā paredzētās Pasūtītāja prasības Piegādātājs izpilda 10 (desmit) darba dienu laikā pēc pretenzijas saņemšanas vai citā starp Pusēm saskaņotā laikā. Pretenzija uzskatāma par saņemtu, kad tā nosūtīta uz Līguma 11.1.2. apakšpunktā minēto e-pasta adresi vai e-Adresi.
6.7. Līguma 6.5.1. apakšpunktā paredzētās prasības izpildes gadījumā Līguma 6.3. apakšpunktā noteiktais garantijas termiņš stājas spēkā no saremontētās Preces vai jaunās Preces piegādes dienas.
6.8. Līguma 6.5. apakšpunktā noteikto tiesību izmantošana neizslēdz Pasūtītāja tiesības pieprasīt zaudējumu atlīdzību un līgumsoda samaksu.
7. PUŠU ATBILDĪBA UN LĪGUMSODI
7.1. Puses ir savstarpēji atbildīgas par neuzmanības vai ļaunprātības rezultātā otrai Pusei nodarītajiem zaudējumiem, tai skaitā par savu darbinieku vai Līguma izpildē iesaistīto trešo personu neuzmanības vai ļaunprātības rezultātā otrai Pusei nodarītajiem zaudējumiem. 
7.2. Piegādātājs ir atbildīgs par jebkuru Preces neatbilstību Līguma noteikumiem. Piegādātājs uzņemas visu risku, kas saistīts ar Preces pilnīgu vai daļēju bojāeju vai bojāšanos, līdz Preces nodošanai Pasūtītājam. 
7.3. Neviens no Līguma izpildes gaitā sniegtajiem Pasūtītāja saskaņojumiem neatbrīvo Piegādātāju no garantijas saistībām un atbildības par Preces neatbilstību Līguma noteikumiem.
7.4. Ja Piegādātājs nepiegādā Preci Līguma 1.2. apakšpunktā noteiktajā termiņā, Pasūtītājam ir tiesības prasīt no Piegādātāja līgumsoda samaksu 0,5 % (nulle, komats, pieci procenti) apmērā no nepiegādātās Preces vērtības par katru nokavēto dienu, bet ne vairāk kā 10 % (desmit procentu) apmērā no nepiegādātās Preces vērtības. Piegādātājam līgumsods Pasūtītājam jāsamaksā 10 (desmit) darba dienu laikā no Pasūtītāja pieprasījuma saņemšanas dienas. 
7.5. Ja Pasūtītājs neveic norēķinus Līgumā noteiktajā termiņā, Piegādātājam ir tiesības prasīt līgumsoda 0,5 % (nulle, komats, pieci procenti) apmērā par katru nokavēto dienu no noteiktā termiņā nesamaksātās summas, bet ne vairāk kā 10 % (desmit procentu) apmērā no nesamaksātās summas. Pasūtītājam līgumsods Piegādātājam jāsamaksā 10 (desmit) darba dienu laikā no Piegādātāja pieprasījuma saņemšanas dienas.
7.6. Ja Piegādātājs neapmaina Līguma 4.4. un 6.5. apakšpunktā noteiktajā kārtībā konstatēto nekvalitatīvo Preci pret jaunu un kvalitatīvu vai nenovērš trūkumus Līguma 4.5. un 8.6. apakšpunktā noteiktajā termiņā, tad Pasūtītājam ir tiesības prasīt līgumsodu 1 % (viens procents) apmērā no Preces vērtības par katru nokavēto dienu, bet ne vairāk kā 10 % (desmit procentu) apmērā no Preces vērtības. Piegādātājam līgumsods Pasūtītājam jāsamaksā 10 (desmit) dienu laikā no Pasūtītāja pieprasījuma saņemšanas dienas.
7.7. Ja Piegādātājs nenodrošina Precei garantijas tehniskās apkopes un remontu veikšanas iespējas Līguma 1.4. apakšpunktā noteiktajā garantijas termiņā, tad Pasūtītājam ir tiesības prasīt līgumsodu 0,1 % (nulle, komats, viens procents) apmērā no Preces vērtības, kā arī tiesības prasīt atlīdzināt visus izdevumus par Preces tehnisko apkopju un remonta veikšanu Preces garantijas laikā.
7.8. Ja Līgums tiek izbeigts, pamatojoties uz kādu no Līguma 9.3.1., 9.3.2. vai 9.3.4. apakšpunktā minētajiem gadījumiem, Piegādātājam ir pienākums atlīdzināt Pasūtītājam radušos zaudējumus, kā arī samaksāt līgumsodu 10 % (desmit procentu) apmērā no Līgumcenas.
7.9. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
7.10. Līgumsoda samaksa neatbrīvo Puses no saistību izpildes.
8. NEPĀRVARAMA VARA
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas. Par nepārvaramu varu Līguma izpratnē tiks uzskatītas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Puses tiesības un ietekmē uzņemtās saistības, pieņemšana un stāšanās spēkā, izņemot ja šie valsts un pašvaldību institūciju lēmumi ir sekas kādai Puses darbībai vai bezdarbībai.
8.2. Pusei, kas atsaucas uz nepārvaramu varu, nekavējoties, bet ne vēlāk kā 3 (trīs) darba dienu laikā, skaitot no tās rašanās dienas, par to rakstveidā jāziņo otrai Pusei. Paziņojumā jānorāda, kādā termiņā pēc viņa uzskata ir iespējama un paredzama Līgumā noteikto saistību izpilde, un šādam paziņojumam ir jāpievieno izziņa, kuru izsniegusi kompetenta institūcija un kas satur nepārvaramas varas iestāšanās apstiprinājumu un tās raksturojumu. Savlaicīga paziņojuma neiesniegšana Pusēm liedz tiesības atsaukties uz nepārvaramu varu.
8.3. Līguma izpildes termiņu var pagarināt uz nepārvaramas varas darbības laiku, kā arī, Pusēm vienojoties, uz laika posmu, kas ļautu pilnībā izpildīt Līgumā noteiktās saistības.
8.4. Ja nepārvarama vara turpinās ilgāk par 30 (trīsdesmit) dienām, Puses vienojas par saistību izpildes atlikšanu, izbeigšanu vai turpināšanas procedūru.

9. GROZĪJUMI LĪGUMĀ UN TĀ IZBEIGŠANA
9.1. Līgumu var papildināt, grozīt vai izbeigt Publisko iepirkumu likuma 61. pantā noteiktajos gadījumos, Pusēm savstarpēji vienojoties. Jebkuras izmaiņas Līgumā vai papildinājumi tajā tiek noformēti rakstveidā un pēc parakstīšanas kļūst par Līguma neatņemamām sastāvdaļām.
9.2. [bookmark: _Ref369977805]Līgums var tikt izbeigts pirms Līguma darbības termiņa beigām, Pusēm savstarpēji rakstveidā vienojoties.
9.3. Pasūtītājam ir tiesības izbeigt Līgumu, nosūtot Piegādātājam paziņojumu ierakstītā pasta sūtījumā vai nosūtot paziņojumu uz Piegādātāja elektronisko adresi, ja iestājies kaut vai viens no šādiem gadījumiem:
9.3.1. Piegādātājs nepiegādā Preci 30 (trīsdesmit) dienu laikā pēc Līguma 1.2. apakšpunktā noteiktā piegādes termiņa un termiņa kavējumā nav vainojams pats Pasūtītājs;
9.3.2. Piegādātājs piegādājis Līguma noteikumiem neatbilstošu Preci un neatbilstībā nav vainojams pats Pasūtītājs, pie tam šī neatbilstība nav vai nevar tikt novērsta Līguma 1.2. apakšpunktā noteiktajā Preces piegādes termiņā; 
9.3.3. Piegādātājs Līguma noslēgšanas vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
9.3.4. Piegādātājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
9.3.5. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
9.3.6. Piegādātājs ir patvaļīgi pārtraucis Līguma izpildi, tajā skaitā Piegādātājs nav sasniedzams juridiskajā adresē;
9.3.7. Līguma izpildes laikā Piegādātājam, tā pilnvarotajām personām vai patiesajiem labuma guvējiem piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.3.8. Piegādātājs pārkāpj vai nepilda Līgumā paredzētus pienākumus;
9.3.9. Preces piegāde vai tās izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
9.3.10. Piegādātājs Pasūtītājam nodarījis zaudējumus;
9.3.11.  citos Līgumā noteiktajos gadījumos;
9.3.12. ārējā normatīvajā aktā noteiktajos gadījumos;
9.3.13. turpmāku Līguma izpildi padara neiespējamu nepārvarama vara;
9.3.14. ja nepārvarama vara turpinās ilgāk par 3 (trīs) mēnešiem.
9.4. Līguma 9.3. apakšpunktā noteiktajos gadījumos Līgums uzskatāms par izbeigtu septītajā dienā pēc Pasūtītāja paziņojuma par atkāpšanos (ierakstīts sūtījums) izsūtīšanas dienas. Izbeidzot Līgumu saskaņā ar Līguma 9.3.1.- 9.3.12. apakšpunktiem, Piegādātājs maksā Pasūtītājam Līgumā noteikto līgumsodu un atlīdzina Pasūtītājam visus šajā sakarā radušos zaudējumus.
9.5. Piegādātājam ir tiesības vienpusēji atkāpties no Līguma, ja Pasūtītājs kavē Līguma 2.4. apakšpunktā vai 2.5. apakšpunktā norādīto termiņu ilgāk par 30 (trīsdesmit) dienām, rakstveidā brīdinot par to Pasūtītāju vismaz 30 (trīsdesmit) dienas iepriekš.
9.6. Līguma izbeigšana saskaņā ar Līguma 9.3. vai 9.5. apakšpunktiem neatbrīvo Pusi no pienākuma atlīdzināt otrai Pusei nodarītos zaudējumus, kā arī Līgumā noteiktā kārtībā un apmērā maksāt līgumsodu līdz dienai, kad Līgums uzskatāms par izbeigtu.
9.7. Būtiski Līguma grozījumi ir pieļaujami šādos gadījumos:
9.7.1. ja ražotājs izbeidz  tehniskajā specifikācijā norādītā Preces modeļa ražošanu, par ko Piegādātājs ir iesniedzis attiecīgu apliecinājumu, to var aizstāt ar citu līdzvērtīgu Preces modeli. Šādā gadījumā Preces cena nedrīkst būt augstāka par finanšu piedāvājumā norādīto;
9.7.2. ja Piegādātājs ir iesniedzis pierādījumu par to, ka no Piegādātāja neatkarīgu iemeslu dēļ tiek vai var tikt kavēts Līgumā noteiktais Preces piegādes termiņš, Puses vienojas par Preces piegādes termiņa pagarināšanu;
9.7.3. ja trešo personu vai Pasūtītāja kavējuma vai traucējuma rezultātā Piegādātājam nav iespējama Preču piegāde Līgumā noteiktajā termiņā, ar nosacījumu, ka Piegādātājs ir nekavējoties rakstiski e-pastā informējis Pasūtītāja atbildīgo personu par šādiem apstākļiem un to ietekmi uz Līguma izpildes termiņiem.
9.8. Līguma izpildes termiņu var pagarināt:
9.8.1. ja izpildes termiņa pagarināšanas nepieciešamība ir radusies no Pasūtītāja atkarīgu apstākļu dēļ, kā arī ja Līguma izpildes kavējums ir radies saistībā ar cita līguma (kuru Pasūtītājs noslēdzis ar citu piegādātāju) izpildes kavējumu vai pārkāpumu;
9.8.2. ja izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs no Piegādātāja gribas neatkarīgs iemesls, kuru Piegādātājs iepriekš nevarēja paredzēt un novērst.
9.9. Piegādātājam ir pienākums savlaicīgi informēt Pasūtītāju un iesniegt apliecinājuma dokumentus par apstākļiem, kas radušies pēc Līguma noslēgšanas un kuru dēļ ir traucēta saistību  izpilde un ir nepieciešams veikt būtiskus grozījumus Līgumā.
9.10. Pēc Piegādātāja priekšlikuma iesniegšanas Līguma 9.7. apakšpunktā noteiktajos gadījumos Puses var vienoties par tehniskās specifikācijas prasību grozīšanu, ja ir saņemti visi Līguma 9.7.1., 9.7.3. un 9.9. apakšpunktā noteiktie grozījumu nepieciešamību pamatojošie dokumenti.
9.11. Pusēm, savstarpēji vienojoties, ir tiesības pagarināt Līguma 1.2. apakšpunktā noteikto termiņu, ja termiņa pagarināšanas nepieciešamība ir radusies vai ir nepieciešama nepārvaramas varas dēļ.

10. STRĪDU IZSKATĪŠANA
10.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks protokolētas (ierakstītas). Ja strīds netiek atrisināts 1 (viens) mēneša laikā, strīda izskatīšana tiek nodota izskatīšanai Latvijas Republikas vispārējās jurisdikcijas tiesā pēc Pasūtītāja juridiskās adreses, piemērojot Latvijas Republikas normatīvos aktus.
10.2. Nekādi strīdi vai domstarpības neatbrīvo Puses no saistību izpildes, ko tām uzliek Līgums. Jebkura Līgumā noteiktā zaudējumu atlīdzināšana vai līgumsoda samaksa neatbrīvo Puses no to saistību pilnīgas izpildes.

11. PUŠU ATBILDĪGĀS PERSONAS
11.1. Puses vienojas, ka ar Līguma izpildi saistītos jautājumus risinās šādas Pušu atbildīgās personas:
11.1.1. Pasūtītāja atbildīgā persona: <amats, vārds uzvārds>, tālrunis <tālrunis>, elektroniskā pasta adrese:<e-pasta adrese>;
11.1.2. Piegādātāja atbildīgā persona: <amats, vārds uzvārds>, tālrunis <tālrunis>, elektroniskā pasta adrese:<e-pasta adrese>.
11.2. Atbildīgajām personām ir šādas tiesības un pienākumi:
11.2.1. pieteikt un saskaņot Preces piegādes laiku;
11.2.2. veikt regulāru saziņu ar Piegādātāju par Līguma izpildes norisi, pieprasīt no otras Puses informāciju;
11.2.3. kontrolēt Līguma izpildi, tostarp savlaicīgu darījumu apliecinošu dokumentu iesniegšanu;
11.2.4. nodrošināt Līguma saistību izpildes uzraudzīšanu; 
11.2.5. nodrošināt savlaicīgu attaisnojuma dokumenta iesniegšanu un pieņemšanu, apstiprināšanu un nodošanu apmaksai, kā arī pārbaudīt grāmatvedības attaisnojuma dokumentus (rēķinus); 
11.2.6. pieteikt pretenzijas par Līguma saistību nepienācīgu izpildi;
11.2.7. parakstīt Preces nodošanas/pieņemšanas aktu un Preces defektu aktus, kā arī citus ar Līguma izpildi saistītos dokumentus; 
11.2.8. risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci;
11.2.9. risināt citus organizatoriskus jautājumus, kas saistīti ar Līguma izpildi.
11.3. Atbildīgajām personām nav tiesību veikt labojumus vai izdarīt grozījumus Līgumā vai tā pielikumos, izbeigt Līgumu.
11.4. Atbildīgās personas savstarpējai saziņai izmanto Līguma 11.1. apakšpunktā minētos rekvizītus (tālruņu numurus un elektroniskā pasta adreses).

12. APAKŠUZŅĒMĒJI
12.1. Saskaņā ar Piegādātāja Konkursam iesniegto piedāvājumu Piegādātājs apakšuzņēmēju sarakstā (Līguma _. pielikums) ir norādījis Līguma spēkā stāšanās dienā  Līguma izpildē iesaistītos apakšuzņēmējus (tai skaitā Apakšuzņēmēju apakšuzņēmējus). /Piegādātājs Līguma spēkā stāšanās dienā apakšuzņēmēju sarakstā nav norādījis apakšuzņēmējus (t.sk. apakšuzņēmēju apakšuzņēmējus) un Līguma izpildē nav iesaistījis apakšuzņēmējus./
12.2. Piegādātājam ir pienākums un Piegādātājs apņemas nekavējoties rakstiski paziņot, nosūtot informāciju uz Pasūtītāja e-Adresi un Pasūtītāja atbildīgās personas e-pastu, par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
12.3. Piegādātājs Līguma 12.1. punktā minētos apakšuzņēmējus atbilstoši Publisko iepirkumu likuma 62.pantā noteiktajai kārtībai drīkst nomainīt un/vai piesaistīt jaunus tikai ar Pasūtītāja rakstisku piekrišanu (saskaņojumu), ievērojot Līguma 12.4.-12.6. apakšpunktā noteikto.
12.4. Piegādātājs Līguma 12.1. apakšpunktā minēto apakšuzņēmēju nomaiņai un/vai piesaistīšanai Pasūtītājam iesniedz pieteikumu un šādus dokumentus:
12.4.1. informāciju par apakšuzņēmēju, kuru paredzēts iesaistīt Līguma izpildē norādot tā nosaukumu, reģistrācijas numuru, veicamos darbus un veicamo darbu apjomu euro;
12.4.2. apakšuzņēmēja kvalifikāciju apliecinošos dokumentus atbilstoši Konkursa nolikumā noteiktajam.
12.5. Pasūtītājs nepiekrīt Konkursā iesniegtajā piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 
12.5.1. piedāvātais apakšuzņēmējs neatbilst iepirkuma procedūras dokumentos izvirzītajām prasībām;
12.5.2. tiek nomainīts apakšuzņēmējs, uz kura iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma (turpmāk – PIL) 42. pantā minētajiem pretendentu izslēgšanas gadījumiem;
12.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42. pantā minētajiem pretendentu izslēgšanas gadījumiem;
12.5.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
12.5.5. nav iesniegti visi kvalifikāciju apliecinošie dokumenti.
12.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.7. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42. pantā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
12.8. Pasūtītājs izskata Piegādātāja  iesniegto pieteikumu piesaistīt jaunus apakšuzņēmējus vai mainīt apakšuzņēmējus un ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 12.5. apakšpunktu, un sniedz rakstisku atbildi Piegādātājam.
12.9. Par pieņemto lēmumu Pasūtītājs rakstveidā paziņo Piegādātājam, paziņojumu nosūtot no Pasūtītāja e-Adreses uz Piegādātāja e-Adresi un šādā gadījumā veikt grozījumus Līgumā nav nepieciešams. Paziņojums ir Līguma neatņemama sastāvdaļa un ir saistošs abām Pusēm. /Par apakšuzņēmēju nomaiņu vai jauna apakšuzņēmēja, kura veicamo būvdarbu vai sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi) piesaisti starp Pusēm tiek noslēgta rakstveida vienošanās pie Līguma./
12.10. Piegādātājs ir atbildīgs par to, lai saskaņā ar Līgumu Līguma izpildē iesaistītais apakšuzņēmējs nepiesaistītu trešās personas, tostarp apakšuzņēmējus, kuri nav saskaņoti Līguma noteiktajā kārtībā.
12.11. Piegādātājs nav tiesīgs, bez rakstiskas saskaņošanas ar Pasūtītāju, veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē. Pasūtītājs ir tiesīgs pirms lēmuma pieņemšanas par apakšuzņēmēju sarakstā norādīto apakšuzņēmēju nomaiņu prasīt nomaināmā apakšuzņēmēja viedokli par nomaiņas iemesliem. 
12.12. Trešo personu, tostarp apakšuzņēmēju, pieaicināšana Līguma izpildē pēc Piegādātāju iniciatīvas neatbrīvo Piegādātāju no atbildības par Līguma izpildi kopumā vai kādā no daļām, kā arī neuzliek Pasūtītājam papildu pienākumus un saistības.

13. DATU AIZSARDZĪBA
13.1. Ja Līguma izpildes ietvaros kāda no Pusēm nodod otrai Pusei fizisko personu personas datus (turpmāk — dati), tad Puse, kura nodod datus, ir atbildīga par nodoto datu pareizību un to, ka tā ir tiesīga  nodot datus otrai Pusei. Līguma izpildes ietvaros saņemtos datus Puses apņemas apstrādāt tikai mērķiem, kas saistīti ar Līguma izpildi. Apstrādājot  datus, Pusēm ir pienākums ievērot Latvijas Republikā saistošo spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
13.2. Katra Puse var pieprasīt, lai otrā Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma mērķiem. 
13.3. Puses apliecina, ka Līgumā norādītā informācija par Puses pilnvaroto personu datu iesniegšanu otrai Pusei ir saskaņota ar attiecīgajām Puses pilnvarotajām personām un tās ir informētas par viņu personas datu iekļaušanu Līgumā, nodošanu otrai Pusei, ievadīšanu un apstrādi Pušu datu bāzēs, lai izmantotu Līguma 1.daļā minēto mērķu sasniegšanai.
13.4. Puses uzņemas atbildību par visām materiāla un/vai cita rakstura sekām gadījumā, ja Puses ar Līgumā minētajām pilnvarotajām personām nebūs saskaņojis datu apstrādi.

14. KONFIDENCIALITĀTE
14.1. Piegādātājs apņemas ievērot konfidencialitāti, tajā skaitā:
14.1.1. nodrošināt Līgumā minētās informācijas neizpaušanu (arī no trešo personu puses, kas piedalās vai ir iesaistītas Līguma izpildē);
14.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Piegādātājam pieejama Līguma izpildes gaitā;
14.1.3. Piegādātājam bez Pasūtītāja rakstiskas piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Piegādātājs nodrošina, ka tā apakšuzņēmēji un darbinieki ievēro un izpilda minēto nosacījumu.
14.2. Pasūtītājs apņemas ievērot konfidencialitāti un bez Piegādātāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kuru pirms Līguma noslēgšanas Piegādātājs ir noteicis kā komercnoslēpumu un par to pirms Līguma noslēgšanas ir informējis Pasūtītāju. Jebkurā gadījumā Piegādātājs nevar noteikt par komercnoslēpumu Līguma priekšmetu un tā izpildes rezultātu.
14.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
14.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kurām šādas tiesības ir noteiktas Latvijas Republikas normatīvajos aktos.
14.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
14.6. Līguma 14. punkta noteikumiem nav laika ierobežojuma un uz to neattiecas Līguma darbības termiņš.

15. SANKCIJU KLAUZULA
15.1. Parakstot Līgumu, Puses apņemas ievērot atklātas, godīgas, caurspīdīgas un atbildīgas komercdarbības principus, neveikt nekāda veida darbības, kas var novest pie starptautisko, Eiropas Savienības vai nacionālās sankciju vai būtisku finanšu un kapitāla tirgus interešu ietekmējošu Eiropas Savienības vai Ziemeļatlantijas līguma organizācijas dalībvalstu sankciju noteikšanas attiecībā uz Pušu, to valdes un padomes locekļiem, patiesajiem labuma guvējiem, pārstāvēttiesīgajām personām, vai prokūristu, vai personu, kura ir pilnvarota pārstāvēt Puses to darbībās, kas saistītas ar filiāli, kā arī veikt preventīvus pasākumus, lai no savas puses nepieļautu iepriekš norādīto sankciju pārkāpumus, kā arī tīšus vai netīšus to apiešanas gadījumus.
15.2. Puses apliecina, ka Līguma spēkā stāšanās brīdī tām, apakšuzņēmējam (ja tāds ir vai tiks piesaistīts, t.sk. tā valdes vai padomes locekļiem, patiesajiem labuma guvējiem, pārstāvēttiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja kādas no iepriekšminētajām sankcijām Līguma darbības laikā kādai no Pusēm tiks piemērotas, attiecīgās Puses pienākums ir par to rakstiski informēt otru Pusi ne vēlāk kā nākamajā darba dienā pēc tam, kad attiecīgajai Pusei par to ir tapis zināms.
15.3. Pasūtītājam  ir tiesības, neatlīdzinot tādējādi radušos jebkādus zaudējumus, izdevumus un neveicot nekādu kompensāciju izmaksu, nekavējoties vienpusēji atkāpties un izbeigt Līgumu, rakstiski  par to paziņojot Piegādātājam, ja Līguma izpildes laikā Piegādātājam ir piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.4. Parakstot Līgumu, Piegādātājs apliecina, ka nesadarbojas un Līguma izpildē netiks piesaistītas tādas personas (t.sk. juridisku personu gadījumā – to valdes vai padomes locekļi, patiesie labuma guvēji, pārstāvēt tiesīgās personas vai prokūrists, vai persona, kura ir pilnvarota pārstāvēt attiecīgo Pusi darbībās, kas saistītas ar filiāli), kurām piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

16. IZCELSMES IEROBEŽOJUMI
16.1. Piegādātājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
16.2. Piegādātājs ir atbildīgs par to, lai arī tā piesaistītie apakšuzņēmēji  un sadarbības partneri ievērotu šajā punktā noteiktās prasības.
16.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
16.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
16.4.1. pieprasīt attiecīgo preču vai pakalpojumu nomaiņu;
16.4.2. piemērot līgumsodu 10% (desmit procentu) apmērā no attiecīgās preces piegādes vērtības;
16.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
16.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.
17. CITI NOTEIKUMI
17.1. Līgums stājas spēkā ar tā parakstīšanas dienu un ir spēkā līdz pilnīgai saistību izpildei.
17.2. Puses garantē, ka personām, kas slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības.
17.3. Parakstītais Līgums pilnībā apliecina Pušu vienošanos. Puses ir iepazinušās ar Līguma saturu. Tas satur pilnīgu vienošanos un to nevar mainīt citādi, kā tikai Pusēm rakstiski vienojoties, nekādi mutiski papildinājumi netiks uzskatīti par Līguma noteikumiem.
17.4. Līgums ir saistošs Pusēm, kā arī to tiesību un saistību pārņēmējiem.
17.5. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
17.6. Ja Līguma izmaiņas ir saistītas ar izmaiņām Latvijas Republikas normatīvajos aktos, spēkā ir pēdējās. Ja kādi Līguma punkti kļūst pretrunā ar normatīvajiem aktiem, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem.
17.7. Ja kādai no Pusēm tiek mainīts juridiskais statuss vai kāds no Līgumā minētajiem Pušu rekvizītiem, atbildīgās personas, telefona numurs, elektroniskā pasta adrese, adrese u. c., tad Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju par otru Pusi.
17.8. Par Pušu iesniegumu, pretenziju, paziņojumu vai brīdinājumu (turpmāk – Paziņojums) saņemšanas dienu uzskatāma:
17.8.1. septītā diena pēc dienas, kad Paziņojums nodots pastā nosūtīšanai uz otras Puses juridisko adresi kā ierakstīts pasta sūtījums;
17.8.2. diena, kad Paziņojums iesniegts otrai Pusei pret tās pārstāvja parakstu;
17.8.3. nākamā darba diena pēc elektroniskā dokumenta  nosūtīšanas uz otras Puses e-Adresi.
17.9. Līgums kopā ar pielikumiem sagatavots elektroniski. Līguma pielikumā kā neatņemamas tā sastāvdaļas pievienoti:
17.9.1. Tehniskā specifikācija;
17.9.2. Finanšu piedāvājums;
17.9.3. Preces nodošanas/pieņemšanas akts (paraugs);
17.9.4. Tehnisko apkopju servisu centru saraksts un tehnisko apkopju grafiks <noformē atbilstoši Konkursā iesniegtajam piedāvājumam atbilstoši iepirkuma priekšmeta daļai par kuru slēdz līgumu>;
17.9.5. Preces defektu akts (paraugs). 

18. PUŠU REKVIZĪTI
	<Pasūtītāja rekvizīti>
	<Piegādātāja rekvizīti>


*DOKUMENTS IR PARAKSTĪTS AR DROŠIEM ELEKTRONISKAJIEM PARAKSTIEM
UN SATUR LAIKA ZĪMOGUS


Līguma 3. pielikums
PARAUGS
PRECES NODOŠANAS/PIEŅEMŠANAS AKTS
Rīgā

20__. gada ___._________
Atklātā konkursa procedūras uzvarētāja nosaukums>, reģistrācijas numurs <reģistrācijas numurs> (turpmāk – Piegādātājs) kuru pārstāv <atbildīgās personas amats, vārds, uzvārds>, no vienas puses, un 
Iekšlietu ministrijas padotības iestādes nosaukums], reģistrācijas numurs <reģistrācijas numurs> (turpmāk — Pasūtītājs), tās [pilnvarotās personas amats, vārds, uzvārds] personā, kura rīkojas saskaņā ar [pilnvarojumu apliecinošā dokumenta nosaukums], no otras puses,  
Piegādātājs un Pasūtītājs kopā turpmāk — Puses, saskaņā ar 20_. gada ___.___________ piegādes līgumu Nr. ___________  par ____________ iegādi (iepirkuma identifikācijas numurs IeM NVA 2026/27; turpmāk – Līgums), sagatavo šo Preces nodošanas/pieņemšanas aktu par to, ka:
1. Piegādātājs līdz 20_. gada _____._____________ ir piegādājis šādu Preci <piegādes adrese>:

	Marka, modelis
	


	Transportlīdzekļa identifikācijas (šasijas) numurs
	

	Nobraukums
	

	Tehniskā dokumentācija
	   

	Aprīkojums
	

	Piegādes datums
	

	Piezīmes
	




2. Piegāde veikta Līgumā paredzētajā termiņā, apjomā, kvalitātē un atbilstoši Līguma nosacījumiem un Pasūtītājam nav pretenziju par Preces kvalitāti un atbilstību Līguma noteikumiem.
3. Puses vienojas, ka Pušu parakstītais Preces nodošanas/pieņemšanas akts ir pamats attaisnojuma dokumenta izrakstīšanai.
4. Preces nodošanas/pieņemšanas akts sagatavots* uz <lapu skaits> lapām, 2 (divi) eksemplāros, no kuriem viens paliek Piegādātājam, bet otrs – Pasūtītājam.
	
Piegādātāja atbildīgā persona:
<amats> 
<paraksts><vārds, uzvārds>
<datums>
	
Pasūtītāja atbildīgā persona : 
<amats> 
<paraksts><vārds, uzvārds>
<datums>
	
	



*Dokumentu var sagatavot elektroniska dokumenta veidā


Līguma 5. pielikums
PARAUGS
PRECES DEFEKTU AKTS
(aizpilda saskaņā ar Līguma 4.4. apakšpunktu)
Rīgā

20__. gada ___._________

Sagatavots saskaņā ar 20__. gada ___._________ piegādes līgumu Nr. __________ par ___________iegādi (iepirkuma identifikācijas numurs IeM NVA 2026/27; turpmāk – Līgums), piedaloties [Iekšlietu ministrijas padotības iestādes nosaukums], reģistrācijas numurs, pārstāvim <atbildīgās personas amats, vārds, uzvārds> un <Piegādātāja nosaukums, reģistrācijas numurs>, pārstāvim <atbildīgās personas amats, vārds, uzvārds>.

	Preces nosaukums
	Konstatētais defekts/ piegādes termiņa kavējums
	Defekta novēršanas veids
	Defekta novēršanas termiņš
	Defektu konstatējošās personas
(vārds, uzvārds)
	Atzīme par novērsto defektu

	
	
	
	
	
	

	
	
	
	
	
	


Preces defektu akts sagatavots* uz __ (_______) lapām, no kuriem viens paliek Piegādātājam, bet otrs – Pasūtītājam.
Preces defektu aktu sastādīja:
	
Pasūtītāja atbildīgā persona :
<amats> 
<paraksts><vārds, uzvārds>
<datums>



	
Piegādātāja atbildīgā persona:
<amats> 
<paraksts><vārds, uzvārds>
<datums>



*Dokumentu var sagatavot elektroniska dokumenta veidā
 


